text: Her viser Anton, hvordan en guttermand gør
  04 maj 2015 kl. 12.56
  Ovenstående billede er sendt til DBU som et eksempel på ægte fairplay.
  Store Bededag spillede U8-spillere fra VSF Fodbold mod Skibet IF.
  Under kampen gik snørebåndet op få fodboldstøvlen hos Mads Marke Sørensen fra Skibet.
  Hvad gjorde Anton Hassinggaard Pedersen fra VSF Fodbold så? Han satte sig ned og bandt modstanderens snørebånd.
  - En helt fantastisk situation: Dommer, spillere, tilskuere og forældre venter tålmodigt på, at støvlen bliver snøret, hvorefter alle bryder ud i jubel og klapsalver! En sand hyldest til Fair Play!!, skriver træneren for Skibet Thomas Overgaard på Facebook.
  Billedet er sendt videre til DBUs Fairplay-side.
  